Īrijas regbija izlase

Īrijas regbija izlase ir komanda, kas pārstāv Īrijas salu (Īriju un Ziemeļīriju) starptautiskās regbija spēlēs. To pārvalda Īru Regbija savienība. Pirmo spēli aizvadīja 1875. gadā, tiekoties ar Angliju. Īrijas izlase ir piedalījusies visos Pasaules kausa regbijā finālturnīros, astoņas reizes kvalificējusies ceturtdaļfinālam, taču nevienu reizi nav izdevies iekļūt pusfinālā. Īrijas izlase piedalās ikgadējā Sešu nāciju čempionātā (agrāk saukts par Mājas nāciju čempionātu un Piecu nāciju čempionātu), kas ir augstākā līmeņa regbija izlašu sacensības Eiropā. Mājas spēles parasti aizvada Aviva stadionā Dublinā.

Pirms 2019. gada Pasaules kausa Īrijas izlase pirmo reizi kļuva par Pasaules regbija ranga līderi.

 Forma un simboli 
Īrijas izlase tradicionāli spēlē zaļos regbija kreklos, baltos šortos un zaļās zeķēs. Tradicionālais valstsvienības simbols ir trīslapu ābolinš ar regbija bumbu. Komandas tehniskais sponsors ir sporta apģērbu ražotājs Canterbury, un titulsponsors ir viens no pasaulē lielākajiem mobilo sakaru operatoriem Vodafone. Oficiālajā izlases karogā uz zaļa fona attēlots Īrijas regbija futbola savienības ģerbonis, ko ieskauj četru Īrijas provinču — Konahtas, Lensteras, Mansteras un Olsteras — ģerboņi.

Kopš 1995. gada dziesma Ireland's Call, kas īpaši rakstīta 1995. gada Pasaules kausam, tiek izpildīta kā valstsvienības himna pirms spēlēm. Iepriekš spēlēs atskaņoja tās Īrijas provinces himnu, kurā notika spēle.

 Rezultāti Pasaules kausā 
GadsRezultāts 1987Ceturtdaļfināls42029974 1991Ceturtdaļfināls420212070 1995Ceturtdaļfināls4202105130 1999Spēle par ceturtdaļfinālu420212473 2003Ceturtdaļfināls530216299 2007Grupu turnīrs42026482 2011Ceturtdaļfināls540114556 2015Ceturtdaļfināls540115478 2019Ceturtdaļfināls530213573 2023Ceturtdaļfināls540121474 2027Kopā10/1040240161108735

 Atsauces 

 Ārējās saites 

 Īru Regbija savienības mājaslapa

Kategorija:Regbija izlases
Kategorija:Sports Īrijā
Kategorija:Sports Ziemeļīrijā